ಶೀಘ್ರದಲ್ಲೇ ಅಜ್ಜಿಯಾಗಲಿರುವ ನಿಮಗೆ ಜನ್ಮ ದಿನದ ಶುಭಾಶಯಗಳುನೀತು ಕಪೂರ್ಗೆ ಆಲಿಯಾ ವಿಶಸ್ ಸುಂದರ ವ್ಯಕ್ತಿ, ನನ್ನ ಅತ್ತೆ, ಸ್ನೇಹಿತೆ ಮತ್ತು ಶೀಘ್ರದಲ್ಲೇ ಅಜ್ಜಿಯಾಗಲಿರುವ ನಿಮಗೆ ಜನ್ಮದಿನದ ಶುಭಾಶಯಗಳು, ಲವ್ ಯೂ ಎಂದು ನೀತು ಕಪೂರ್ ಜನ್ಮ ದಿನಕ್ಕೆ ಸೊಸೆ ಆಲಿಯಾ ಭಟ್ ಶುಭಾಶಯ ತಿಳಿಸಿದ್ದಾರೆ.ನಟಿ, ದಿವಂಗತ ನಟ ರಿಷಿ ಕಪೂರ್ ಪತ್ನಿ, ನಟ ರಣ್ಬೀರ್ ಕಪೂರ್ ತಾಯಿ, ಆಲಿಯಾ ಭಟ್ ಅತ್ತೆ ನೀತು ಕಪೂರ್ ಅವರಿಗೆ ಇಂದು ಜನ್ಮ ದಿನದ ಸಂಭ್ರಮ. ಹಿರಿಯ ನಟಿಗೆ ಶುಭಾಶಯಗಳ ಮಹಾಪೂರವೇ ಹರಿದುಬರುತ್ತಿದೆ. ಅಲಿಯಾ ಭಟ್ ತನ್ನ ಅತ್ತೆ ನೀತು ಕಪೂರ್ ಅವರಿಗೆ ವಿಶೇಷ ರೀತಿಯಲ್ಲಿ ಹುಟ್ಟುಹಬ್ಬದ ಶುಭಾಶಯ ಕೋರಿದ್ದಾರೆ.ರಣಬೀರ್ ಕಪೂರ್ ಮತ್ತು ಆಲಿಯಾ ಭಟ್ ಶೀಘ್ರದಲ್ಲಿ ತಂದೆತಾಯಿ ಆಗಲಿದ್ದು, ಕುಟುಂಬದಲ್ಲಿ ಸಂತಸದ ವಾತಾವರಣವಿದೆ. ನೀತು ಕಪೂರ್ ಅಜ್ಜಿಯಾಗುವ ಸಂತಸದಲ್ಲಿದ್ದಾರೆ. ಈ ಖುಷಿ ಕ್ಷಣದಲ್ಲಿ ಆಲಿಯಾ ಭಟ್ ಅತ್ತೆಯೊಂದಿಗಿನ ಫೋಟೋ ಹಂಚಿಕೊಂಡು ವಿಶೇಷವಾಗಿ ಬರ್ತ್ ಡೇ ವಿಶಸ್ ತಿಳಿಸಿದ್ದಾರೆ. ಆಲಿಯಾ ಭಟ್ ನೀತು ಕಪೂರ್ತಮ್ಮ ಹಳದಿ ಶಾಸ್ತ್ರದ ಫೋಟೋ ಶೇರ್ ಮಾಡಿರುವ ಆಲಿಯಾ, ಸುಂದರ ವ್ಯಕ್ತಿ ಮತ್ತು ನನ್ನ ಅತ್ತೆ, ಸ್ನೇಹಿತೆ ಮತ್ತು ಶೀಘ್ರದಲ್ಲೇ ಅಜ್ಜಿಯಾಗಲಿರುವ ನಿಮಗೆ ಜನ್ಮದಿನದ ಶುಭಾಶಯಗಳು, ಲವ್ ಯೂ ಎಂದು ಬರೆದುಕೊಂಡಿದ್ದಾರೆ. ನೀತು ಕಪೂರ್ ಆಲಿಯಾ ಹಣೆಗೆ ಮುತ್ತಿಕ್ಕುತ್ತಿರುವ ಫೋಟೋ ಈಗ ಸೋಷಿಯಲ್ ಮೀಡಿಯಾದಲ್ಲಿ ವೈರಲ್ ಅಗುತ್ತಿದೆ.ಇದನ್ನೂ ಓದಿ: ಉಪೇಂದ್ರ ಅಣ್ಣನ ಮಗನ ಸಿನಿಮಾಗೆ ವಿಕ್ರಾಂತ್ ರೋಣನ ಅಭಯಹಸ್ತ!ರಣ್ಬೀರ್ ಕಪೂರ್ ಮತ್ತು ಆಲಿಯಾ ಭಟ್ ಏಪ್ರಿಲ್ 14ರಂದು ವೈವಾಹಿಕ ಜೀವನಕ್ಕೆ ಕಾಲಿಟ್ಟರು. ಕೆಲ ದಿನಗಳ ಹಿಂದೆ ತಾವು ಪೋಷಕರಾಗಲಿರುವ ಸಿಹಿ ಸುದ್ದಿಯನ್ನು ಹಂಚಿಕೊಂಡಿದ್ದು, ಕುಟುಂಬದಲ್ಲಿ ಸಂತಸ ಮನೆಮಾಡಿದೆ. ಇನ್ನು ಬ್ರಹ್ಮಾಸ್ತ್ರ ಚಿತ್ರದಲ್ಲಿ ಆಲಿಯಾ ಭಟ್ ಮತ್ತು ರಣ್ಬೀರ್ ಕಪೂರ್ ಮೊದಲ ಬಾರಿಗೆ ಒಟ್ಟಿಗೆ ಕಾಣಿಸಿಕೊಳ್ಳಲಿದ್ದಾರೆ. ಈ ಚಿತ್ರ ಇದೇ ವರ್ಷ ಸೆಪ್ಟೆಂಬರ್ 9ರಂದು ಬಿಡುಗಡೆಯಾಗಲಿದೆ. ಇದಕ್ಕೂ ಮುನ್ನ ರಣ್ಬೀರ್ ಕಪೂರ್ ಅಭಿನಯದ ಶಂಶೇರಾ ಚಿತ್ರ ಜುಲೈ 22 ರಂದು ಬಿಡುಗಡೆಯಾಗಲಿದ್ದು, ಅದರ ಪ್ರಚಾರದಲ್ಲಿ ನಿರತರಾಗಿದ್ದಾರೆ.